દિવાળીના એક દિવસ પહેલા કાળી ચૌદશના દિવસે કોડીનારના ઉના હાઈવે પાસે એક અજાણી યુવતીની લાશ મળી હતી જેની હત્યાનો ખુલાસો થઈ ગયો છે. પોલીસે જણાવ્યા મુજબ પ્રમાણે, 17 વર્ષની વિમાંશીનો મૃતદેહ ઉના હાઈવે પાસે મળી આવ્યો હતો અને તે 11માં ધોરણની વિદ્યાર્થીની હતી. તેના પછી પોલીસે તપાસ શરૂ કરી હતી તેના પછી પોલીસે કશ્યપ વિજય પુરોહિત અને ધરતી જયપ્રકાશ ઉપાધ્યાયની ધરપકડ કરી છે. જો કે, બહુ વિવાદાસ્પદ એવા વિમાંશી હત્યા કેસમાં ક્યા કારણે હત્યા કરવામાં આવી છે તેનો ગીસ સોમનાથ એસ.પી એ ખુલાસો કર્યો છે. તેમણા જણાવ્યા અનુસાર, ગીર સોમનાથ પોલીસ વડા રાહુલ ત્રિપાઠીએ કહ્યું હતું કે, આરોપી કશ્યપ અને મૃતક વિમાંશી વચ્ચે સંબંધો હતા. પરંતુ આ સંબંઘોમાં કોઈ કારણોસર તિરાડ પડવાને લીધે હત્યા કરવામાં આવી હતી. બીજી તરફ કોડીનારમાં વેપારીઓ અને સમાજના લોકોએ યુવતીની હત્યાના ન્યાય માટે મૌન રેલી યોજી હતી તેમજ આ કેસને ફાસ્ટ ટ્રેક કોર્ટમાં ચલાવવા માટે અને આરોપીને કડક સજા આપવાની માંગ કરી હતી.